
BIROULUI  PERMANENT 
AL
CAMEREI DEPUTAŢILOR

             

Vă înaintăm alăturat RAPORTUL  asupra proiectului  de Lege pentru instituirea Zilei limbii romani, trimis spre dezbatere în fond, cu adresa PLx.599  din 22 octombrie 2018, înregistrat sub nr.4c-6/534 din 23 octombrie 2018.
            În raport de obiectul şi conţinutul său, proiectul de lege face parte din categoria legilor ordinare.


PREŞEDINTE

Iusein IBRAM

     RAPORT 

asupra proiectului de Lege pentru instituirea Zilei limbii romani

	În conformitate cu prevederile art. 95 din Regulamentul Camerei Deputaţilor, Comisia pentru  drepturile  omului, culte  şi  problemele  minorităţilor  naţionale  a fost sesizată, spre dezbatere în fond, cu proiectul de Lege pentru instituirea Zilei limbii romani, trimis cu adresa nr. PLx.599 din 22 octombrie 2018, înregistrat sub nr.4c-6/534 din 23 octombrie 2018.
Senatul, în calitate de primă Cameră sesizată, a adoptat proiectul de lege în şedinţa din 17 octombrie 2018. 
Camera Deputaţilor este Cameră decizională, potrivit prevederilor art. 92 alin. (9) pct. 1 din Regulamentul Camerei Deputaţilor, cu referire la prevederile art. 75 din Constituţia României, republicată.
Consiliul Legislativ a avizat favorabil iniţiativa legislativă, conform avizului nr. 784/03.08.2018.
Comisia pentru administraţie publică şi amenajarea teritoriului a avizat favorabil iniţiativa legislativă, potrivit avizului nr.4c-7/514 din 6 noiembrie 2018.
Comisia pentru învăţământ, ştiinţă, tineret şi sport, a avizat favorabil iniţiativa legislativă, potrivit avizului nr.4c-11/314 din 30 octombrie 2018.

Proiectul de lege supus dezbaterii are ca obiect de reglementare instituirea Zilei limbii romani, în scopul păstrării tradiţiilor, culturii şi limbii materne de către persoanele aparţinând acestei minorităţi etnice. 
În conformitate cu prevederile art.61 din Regulamentul Camerei Deputaţilor, republicat, membrii  Comisiei au examinat proiectul de lege în şedinţa din data de 7 noiembrie 2018.
La lucrările Comisiei pentru  drepturile  omului, culte  şi  problemele  minorităţilor  naţionale şi-au înregistrat prezenţa 16 deputaţi, din totalul de 17 membri ai Comisiei.
La dezbateri au participat, în conformitate cu prevederile art.55 şi art.56 din Regulamentul Camerei Deputaţilor, republicat, cu modificările şi completările ulterioare, domnul  deputat  Daniel Vasile, în calitate de iniţiator al propunerii legislative şi domnul Ion Ardeal Ieremia,  secretar de stat în Ministerul Culturii și Identității Naționale.
În urma examinării proiectului de lege şi a documentelor anexate, precum şi a opiniilor exprimate, membrii Comisiei au hotărât, cu  unanimitate de voturi, să propună Plenului Camerei Deputaţilor adoptarea proiectului de Lege pentru instituirea Zilei limbii romani, cu amendamente admise, prezentate în Anexa care face parte din prezentul raport. 
În raport cu obiectul şi conţinutul său, proiectul de lege face parte din categoria legilor ordinare.





                      PREŞEDINTE,                                                                                       SECRETAR,
                            
             Deputat  Iusein IBRAM                                                                  Deputat Petre-Florin MANOLE












Întocmit,

consilier parlamentar  Onesia Babeş




Anexă
Amendamente admise      
                                                                  PL-x 599/2018
	Nr
crt
	Text adoptat de Senat
	Text propus de comisie
(autorul amendamentului)
	Motivarea amendamentului 

	1.
	Lege 
pentru instituirea Zilei limbii romani
	Lege 
privind  instituirea Zilei Limbii Romani

Autor: Comisia pentru drepturile omului
	Pentru unitatea reglementării, cu legislaţia în materie.

	2.
	  Art.1.- Se instituie ziua de 16 iunie  ca Ziua limbii romani.

	 Art.1.- Se instituie ziua de 16 iunie  ca Ziua Limbii Romani.

Autor: Comisia pentru drepturile omului
	Pentru unitatea reglementării.

	3.
	 Art.2. - (1) Anual, cu prilejul sărbătoririi Zilei limbii romani, în localităţile în care trăiesc membri ai comunităţii de romi, se organizează manifestări culturale dedicate acestei sărbători.
(2) Autorităţile centrale şi locale, pot contribui cu sprijin logistic şi/sau financiar, după caz.
 





(3) Societatea Română de Radiodifuziune şi Societatea Română de Televiziune, în calitate de servicii publice, pot include în programele lor emisiuni ori aspecte de la manifestările dedicate acestei sărbători.
	Art.2. - (1) Anual, cu prilejul sărbătoririi Zilei Limbii Romani, în localităţile în care trăiesc membri ai comunităţii rome, se organizează manifestări culturale dedicate acestei sărbători.
(2) Autorităţile administraţiei publice centrale şi locale, organizaţiile neguvernamentale interesate pot sprijini logistic şi/sau financiar, după caz, organizarea manifestărilor dedicate sărbătoririi acestei zile.

Autor: Comisia pentru drepturile omului

nemodificat
	Pentru o reglementare precisă.



	
	 Art.3. - În instituţiile de învăţământ în care se predă limba romani ca limbă maternă, în ziua de 16 iunie se organizează manifestări culturale dedicate acestei sărbători.
	 nemodificat

